Rigelský tunel

Rigelský tunel je 139,05 metrov dlhý železničný tunel na trati číslo 037 spájajúcej Liberec so Zawidówom v Poľsku. Je umiestnený medzi traťovými kilometrami 189,249 a 189,388. Nachádza sa medzi stanicami Frýdlant v Čechách a Minkovice. Pôvodne bol síce plánovaný pre dve koľaje, avšak je v ňom vybudovaná len jedna koľaj. V smere na Minkovice za ním bezprostredne nadväzuje most cez rieku Smědá. V tuneli sa nachádzajú dva záchranné výklenky. Celý tunel je vymurovaný zo žulových kvádrov a čelné múry portálov sú z kamenného muriva. Portálové vence sú tvorené hrubo opracovanými bosovanými kvádrami. Do prevádzky bol uvedený v roku 1855.

Vláda Českej republiky na svojom zasadnutí konanom 8. októbra 2014 schválila návrh investícií, podľa ktorého sa má tunel zrekonštruovať za čiastku 40 mil Kč. Táto oprava prebieha v druhej polovici roku 2015. Začala 1. augusta a skončiť by mala 27. novembra toho roku. Počas nej obnovou prešli aj železničný spodok a zvršok, železničné mosty a železničný prejazdy. Vykonané úpravy by mali zvýšiť kvalitu osobnej prepravy po tejto trati.

Referencie

Zdroj 

Železničné tunely v Česku
Frýdlantská pahorkatina
Stavby v okrese Liberec
Doprava v okrese Liberec
Kunratice (okres Liberec)